Edvardas Danilevičius

Edvardas Danilevičius (1927 m. rugsėjo 1 d. Šimiškiuose, Skapiškio valsčiuje – 2008 m. gruodžio 27 d. Kaišiadoryse)Bronislovas Ruplys. Edvardas Danilevičius. Visuotinė lietuvių enciklopedija. 2018-09-12. Nuoroda tikrinta 2025-12-13. – Lietuvos veterinarijos gydytojas, mokslininkas, Lietuvos veterinarijos istorijos tyrėjas.

 Biografija 
1935–1940 m. mokėsi pradžios mokykloje, 1940–1945 m. Skapiškio progimnazijoje ir Kupiškio gimnazijoje. Už pasisakymą prieš sovietinę okupaciją 1945–1946 m. kalėjo Panevėžio kalėjime, Pečioros lageriuose, Abezės kalėjime, Komijoje (1996 m. reabilituotas). 1947 m. baigė Kauno suaugusiųjų gimnaziją. 1948–1953 m. studijavo Lietuvos veterinarijos akademijoje. 1953–1954 m. Gruzdžių veterinarijos technikumo, 1954–1960 m. Šiaulių agrozootechnikumo dėstytojas. Dirbdamas technikumuose vadovavo specialiųjų mokslų metodinei komisijai ir moksleivių gamybiniam mokymui, buvo mokomojo ūkio veterinarijos gydytojas antraeilininkas, aktyviai dalyvavo Mokslinių žinių propagavimo ir Helmintologijos draugijų veikloje. Nuo 1960 m. dirbo Lietuvos veterinarijos mokslinio tyrimo institute (LVMTI): 1960–1967 m. Helmintologijos skyriaus vedėjas, 1967–1973 m. direktoriaus pavaduotojas mokslui, 1973–1987 m. LVMTI direktorius. 1987–1993 m. Lietuvos gyvulininkystės ir veterinarijos mokslinio tyrimo instituto Epizootologijos ir parazitologijos sektoriaus vedėjas, 1993 –2000 m. Lietuvos veterinarijos instituto Bakteriologijos-parazitologijos skyriaus vyresnysis mokslinis bendradarbis.1994 m. suteiktas profesoriaus vardas. Lietuvos veterinarijos istorijos muziejaus, veikusio LVMTI 1968–1983 m., įkūrimo iniciatorius.http://www.mokslas.mii.lt/mokslas/SRITYS/duom00.php?pav=D&sritis=B  Paskelbė publikacijų apie veterinarijos raidą Lietuvoje nuo XVII a. pabaigos iki 1991 m. Parašė scenarijų „Kiaulių ligų profilaktika“, pagal kurį Lietuvos kino studija sukūrė mokslo populiarinimo filmą, dubliuotą rusų k. ir tiražuotą TSRS (1974–1976 m.). Lietuvos helmintologų draugijos narys (1958–1991 m.), Baltijos parazitologų draugijos narys (nuo 1991 m.).

Vadovėlio „Veterinarinė parazitologija“ (1966 m.) bendraautorius, kitų devynių knygų, trijų brošiūrų, 160 mokslinių straipsnių autorius ir bendraautorius, straipsnių rinkinių sudarytojas, stambių monografijų ir vadovėlių recenzentas. Veterinarijos, gyvulininkystės, gamtos ir kt. klausimais paskelbė daugiau kaip 60 mokslo populiarinimo straipsnių. Parengė rekomendacijų, metodinių nurodymų kovai su gyvulių parazitozėmis. Oficialus Lietuvoje leidžiamų enciklopedijų mokslinis konsultantas. Paskelbė publikacijų apie veterinarijos raidą Lietuvoje nuo XVII a. pabaigos iki 1991 m.

1977 m. suteiktas LTSR nusipelnusio veterinarijos gydytojo garbės vardas. Už veterinarijos mokslo plėtojimą 1976 m. apdovanotas akad. S.N.Višeleskio atminimo medaliu. Už kovos metodų su helmintozėmis parengimą 1983 m. apdovanotas akad. K.I.Skriabino atminimo medaliu.

Nuo 1996 m. buvo Lietuvos politinių kalinių ir tremtinių sąjungos narys.

 Mokslinė veikla 
Mokslinio darbo sritis – helmintologija: helmintų sensibilizuojantis, alerginis ir imunosupresinis poveikis šeimininko organizmui; plataus spektro antihelmintikų panaudojimo galimybės gyvulių gydymui bei profilaktikai. 1964 m. Lietuvos žemės ūkio akademijoje apgynė biologijos mokslų kandidato disertaciją „Echinokokozės situacija Lietuvos TSR ir kiaulių ehinokokozės imunodiagnostika“, 1995 m. nostrifikuotas gamtos mokslų daktaru. 1991 m. Sąjunginiame K.Skriabino helmintologijos mokslo tyrimo institute apgynė veterinarijos mokslų daktaro disertaciją „Kiaulių ezofagostomozė (sensibilizuojantis ir imunosupresinis Oesophagostumum dentatum Rudophi, 1803 poveikis į šeimininko organizmą, epizootologija ir kovos priemonės)“, 1993 m. nostrifikuotas agrarinių mokslų habilituotu daktaru. Parašė brošiūrų apie praktines priemones kovai su gyvulių ligomis, gamtosaugą.

 Bibliografija 
<small>
 Echinokokozė ir kitos šunų platinamos ligos / Edvardas Danilevičius. – Vilnius: Laikraščių ir žurnalų leidykla, 1963. 36 p.
 Veterinarinė parazitologija: vadovėlis / Edvardas Danilevičius, Viktoras Šarkūnas, Mindaugas Vinkevičius. – Vilnius: Mintis, 1966. 271 p.
 Veterinarija Lietuvoje seniau ir dabar: medžiaga lektoriui / Edvardas Danilevičius. – Vilnius: 1966. 18 p.
 Kovos prieš žmogaus, gyvulių, paukščių helmintozes ir kai kurias kitas parazitoses metodiniai nurodymai (su kitais). – Vilnius: Laikraščių ir žurnalų leidykla, 1966. 109 p.
 Medžiokliniai šunys (su kitais). – Vilnius: Mintis, 1968. 195 p.
 Medžiotojo ir žvejo vadovas (su kitais). – Vilnius: Mintis, 1968. 455 p.
 Trumpa Lietuvos veterinarijos istorija iki 1918 m. / Adolfas Burakauskas, Edvardas Danilevičius. – Vilnius: LKP CK leidykla, 1970. 55 p.
 Straipsnių rinkinys veterinarijos klausimais (su kitais). – Vilnius: LKP CK leidykla, 1970 117 p.
 Trumpa Lietuvos veterinarijos istorija: nuo 1918 m. iki 1940 m. / Adolfas Burakauskas, Edvardas Danilevičius. – Vilnius: Periodika, 1972. 96 p.
 Straipsnių rinkinys veterinarijos klausimais (su kitais). – Vilnius: Periodika, 1972. 221 p.
 Veterinarijos straipsnių rinkinys (su kitais). – Vilnius: Periodika, 1975. 139 p.
 Veterinarinės-sanitarinės priemonės kiaulininkystės kompleksuose / Adolfas Burakauskas, Edvardas Danilevičius. – Vilnius: LTSR žemės ūkio ministerija, 1980. 51 p.
 Helmintozių profilaktikos priemonės kiaulininkystės kompleksuose ir veislinių kiaulių fermose (su kitais). – Vilnius: Lietuvos TSR žemės ūkio ministerija, 1981. 24 p.
 Naminių gyvulių ir paukščių gamtiniai ligų židiniai / Adolfas Burakauskas, Edvardas Danilevičius. – Vilnius: Lietuvos TSR žemės ūkio ministerija, 1985. 36 p.
 Rekomendacijos veterinarijos klausimais (su kitais).- Vilnius: Laikraščių ir žurnalų leidykla, 1966. 121 p.
 Rekomendacijos veterinarijos klausimasi (su kitais).- Vilnius: Laikraščių ir žurnalų leidykla, 1968. 105 p.
 Estijos žemės ūkio akademijos mokslinių darbų rinkinys (rusų k.); Nr.70, Parazitologijos medžiaga (su kitais).- Tartu: 1970. 154 p.
 Lietuvos TSR žemės ūkio tvarkymo sistema (su kitais).- Vilnius: „Mokslas“, 1985. 454 p.
 Rekomendacijos žemės ūkiui intensyvinti 1987 metais (su kitais).-Vilnius, 1986. 198 p.
 Kovos su žemės ūkio gyvulių, paukščių, bičių ir mėsėdžių parazitozėmis metodiniai nurodymai (su kitais).- Vilnius: VAK CMTIB rotaprintas, 1988. 56 p.
 Veterinarija Lietuvoje / V.Štuikys, K.Lukauskas; (straipsnių bendraautorius).-Vilnius: UAB „JUDEX“, 2000. 196 p.

 Šaltiniai 

Kategorija:Lietuvos veterinarijos gydytojai